आपके क्रेडिट कार्ड का पूर्व प्राधिकरण तकनीकी दृष्टि से एक मर्चेंट (जैसे Radisson Hotel Group का कोई होटल) के द्वारा खरीदने से आपके क्रेडिट कार्ड की क्रेडिट लाइन को "होल्ड" करने के समान है जिसने एक प्रभार प्रक्रिया को शुरू तो किया है लेकिन उसे पूरी तरह पूरा नहीं किया है। जब मर्चेंट किसी लेनदेन प्रक्रिया को अंतिम रूप देता है तो पूर्व प्राधिकरण धनराशि की जगह आपके कार्ड पर एक वास्तविक प्रभार दिखाई देने लगेगा। महत्वपूर्ण बातें: भाग लेने वाले Radisson Hotel Group के होटल सिर्फ पूर्व प्राधिकरण के लिए क्रेडिट कार्ड को स्वीकार करते हैं। हम चेक इन के समय आपके क्रेडिट कार्ड को यह सुनिश्चित करने के लिए स्वाइप करते हैं कि आपके अंतिम बिल का निपटान करने के लिए उसमें पर्याप्त पैसे मौजूद हैं - और हम उस धनराशि को आपके सम्पूर्ण ठहराव के दौरान होल्ड करके रखते हैं। हम जितनी धनराशि के लिए उसकी जांच करेंगे वह इस पर निर्भर करेगी कि आप कितने समय के लिए और किस होटल में ठहरेंगे। आपको चेक इन कराने वाले स्टाफ के सदस्य आपको इस प्रक्रिया के बारे में साफ़-साफ़ बता देंगे। आपके क्रेडिट कार्ड से कोई पैसा नहीं लिया जाता है, लेकिन, वह एक लंबित लेनदेन के रूप में दिखाई देगा। आपके कार्ड का प्राधिकरण, आपके ठहराव की अवधि तक रहेगा और आपके चले जाने के बाद उसे रिलीज होने में पांच दिन तक का समय लगेगा। आप अपने अंतिम बिल का भुगतान करने के लिए किसी दूसरे कार्ड का भी इस्तेमाल कर सकते हैं। यदि आपको पूर्व प्राधिकरण के बारे में कोई सवाल पूछना है तो कृपया चेक-इन क्षेत्र में पूछताछ करें।